บุษยา รังสี - วิกิพีเดีย

# บุษยา รังสี

### จากวิกิพีเดีย สารานุกรมเสรี

บุษยา รังสี หรือ ชื่อจริงว่า มานี ทัพพะรังสี (ต้อย) เป็นบุตรสาวของพระยานราทรพิรัญรัฐ (เยื้อน ทัพพะรังสี) และเสงี่ยม ทัพพะรังสี เกิดเมื่อ 13 สิงหาคม พ.ศ. 2483 ที่จังหวัดสงขลา จบการศึกษาจากมหาวิทยาลัยธรรมศาสตร์ ได้อนุปริญญาทางพาณิชยศาสตร์และการบัญชีเคยเป็นนักร้องประจำวงพาณิชยการพระนคร เมื่อครั้งศึกษาอยู่ที่พาณิชยการพระนคร และได้ช่วยร้องให้วงดนตรีโรงเรียนนายเรือ ณ สถานีวิทยุ อ.ส.ในสวนจิตรลดา ต่อมาได้เป็นนักร้องวงสโมสรมหาวิทยาลัยธรรมศาสตร์

บุษยา รังสี

เมื่อครั้งที่บุษยาร้องให้วงดนตรีโรงเรียนนายเรือ ณ สถานีวิทยุ อ.ส. ในสวนจิตรลดา ซึ่งพระบาทสมเด็จพระเจ้าอยู่หัว ทรงดนตรีร่วมด้วยนั้น ครูเอื้อ สุนทรสนาน ได้เข้าเฝ้า ได้ฟังเสียงเธอร้องเพลง "สำคัญที่ใจ" เลยชวนให้ไปร้องเพลงด้วยกัน แต่บุษยายังห่วงเรียนจึงปฏิเสธครูเอื้อไป เมื่อเรียนอยู่มหาวิทยาลัยธรรมศาสตร์ บุษยาได้ร่วมร้องเพลงกับวงสุนทราภรณ์เมื่อวงดนตรีไปบรรเลงที่มหาวิทยาลัยธรรมศาสตร์ บุษยาได้เข้า วงดนตรีสุนทราภรณ์เมื่อต้นเดือนสิงหาคม พ.ศ. 2502 ในขณะที่เรียนอยู่ชั้นปีที่ 1 โดยชอุ่ม ปัญจพรรค์ ให้เธอใช้ชื่อว่า "ทัดดาว บุษยา" แต่ ครูเอื้อ สุนทรสนานให้ใช้ชื่อว่า "บุษยา" เมื่อเข้ามาอยู่ในวงดนตรีสุนทราภรณ์แล้ว ต่อมาเธอได้ออกทีวีครั้งแรก ชื่อ "บุษยา รังสี" ได้เป็นที่รู้จักตั้งแต่นั้นมา

เพลงแรกที่ทำชื่อเสียงและได้บันทึกแผ่นเสียง ของบุษยา รังสี คือเพลง "น้ำตาดาว"

เพลงที่สร้างชื่อเสียง ได้แก่ น้ำตาดาว โดมในดวงใจ กระซิบสวาท สั่งไทร ลาภูพิงค์ พุทธศาสน์คู่ไทย ฝากหมอน แนวหลัง โดมร่มใจ แดนนภา ถึงพี่ จำจากโดม พอกันที ถึงอย่างไรก็ไม่เหมือนเดิม ลาแล้วแดนขจี อาลัยร่มพฤกษ์ ลาดงตาล

บุษยา รังสีรับราชการในกรมประชาสัมพันธ์ เมื่อครูเอื้อ สุนทรสนานเกษียณอายุราชการ ได้ออกมาร้องเพลงไทยสากลอยู่ระยะหนึ่ง เพลงที่เป็นที่รู้จัก กันดีได้แก่ ฝั่งหัวใจ ต่อมาได้ติดตามสามีไปอยู่ต่างประเทศระยะหนึ่ง เมื่อกลับมาเมืองไทยได้ขับร้องเพลงให้กับวงดนตรีสุนทราภรณ์และวงดนตรีกรมประชาสัมพันธ์ ในงานการกุศลต่าง ๆ ปัจจุบันเธอหยุดร้องเพลงเนื่องจากสุขภาพไม่อำนวย

ดึงข้อมูลจาก "http://th.wikipedia.org../../../%E0%B8%9A/%E0%B8%B8/%E0%B8%A9/%E0%B8%9A%E0%B8%B8%E0%B8%A9%E0%B8%A2%E0%B8%B2_%E0%B8%A3%E0%B8%B1%E0%B8%87%E0%B8%AA%E0%B8%B5.html".

หมวดหมู่: นักร้องไทย | บุคคลที่เกิดในปี พ.ศ. 2483 | สุนทราภรณ์

##### Views

- บทความ
- อภิปราย
- รุ่นปัจจุบัน

##### ค้นหา